钦定古今图书集成/明伦汇编/家范典/第012卷 > 亢仓子 > 《训道篇》
## 钦定古今图书集成/明伦汇编/家范典/第012卷 > 亢仓子 > 《训道篇》

“孝”者，善事父母之名也。夫善事父母，敬顺为本，意以
承之。顺承颜色，无所不至。发一言，举一意，不敢忘父
母，营一手，措一足，不敢忘父母，事君不敢忘忠，朋友
不敢不信，临下不敢不敬，向善不敢不勤，虽居独室
之中，亦不敢懈其诚，此之谓“全孝。”故至诚之至，通乎
神明，光于四海，有感必应，善事父母之所至也。